ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનમંત્રીએ જાણીતા ફિલ્મ અભિનેતા શ્રી સતીશ કૌશિકના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જાણીતા ફિલ્મ અભિનેતા શ્રી સતીશ કૌશિકના નિધન પર શોક વ્યક્ત કર્યો છે.
પ્રધાનમંત્રીએ ટ્વીટ કર્યું;
“વિખ્યાત ફિલ્મ અભિનેતા શ્રી સતીશ કૌશિક જીના અકાળ અવસાનથી વ્યથિત થયો છું. તેઓ એક સર્જનાત્મક પ્રતિભા ધરાવતા હતા જેમણે તેમના અદ્ભુત અભિનય અને દિગ્દર્શનને કારણે લોકોના દિલ જીતી લીધા હતા. તેમની કૃતિઓ દર્શકોનું મનોરંજન કરતી રહેશે. તેમના પરિવાર અને પ્રશંસકો પ્રત્યે સંવેદના. ઓમ શાંતિ.”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ કેરળના મલપ્પુરમમાં બોટ દુર્ઘટનાને કારણે થયેલા જાનહાનિ પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ કેરળના મલપ્પુરમમાં બોટ દુર્ઘટનાને કારણે થયેલી જાનહાનિ પ્રત્યે શોક વ્યક્ત કર્યો છે. તેમનો શોક વ્યક્ત કરતી વખતે, પ્રધાનમંત્રીએ મૃતકો માટે એક્સ ગ્રેશિયાની જાહેરાત કરી છે.
પ્રધાનમંત્રી કાર્યાલયે ટ્વીટ કર્યું:
"કેરળના મલપ્પુરમમાં બોટ દુર્ઘટનાને કારણે થયેલી જાનહાનિથી વ્યથિત છું. શોકગ્રસ્ત પરિવારો પ્રત્યે સંવેદના. PMNRF તરફથી દરેક મૃતકના નજીકના સંબંધીઓને 2 લાખ રૂપિયાનો એક્સ-ગ્રેશિયા આપવામાં આવશે: PM"
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
અમૃત સરોવર તેમની સાથે સુમેળ સુનિશ્ચિત કરે છે જેમની સાથે આપણે આપણા ગ્રહને શેર કરીએ છીએ: પ્રધાનમંત્રી
પ્રધાનમંત્રી શ્રી નરેન્દ્ર મોદીએ અમૃત સરોવરના મહત્વને રેખાંકિત કર્યું છે અને કહ્યું છે કે જળ સંરક્ષણ અને સમુદાયની ભાગીદારી ઉપરાંત, અમૃત સરોવર આપણે જેમની સાથે આપણા ગ્રહને શેર કરીએ છીએ તેમની સાથે સુમેળ સુનિશ્ચિત કરી રહ્યા છે.
આસામના કામરૂપ જિલ્લાના સિંગરા ખાતેના એક શાંત સરોવરમાં ઉનાળામાં ડૂબકી મારતા હાથીઓ વિશે આસામના મુખ્યમંત્રી શ્રી હિમંતા બિસ્વા સરમાના ટ્વીટનો જવાબ આપતાં પ્રધાનમંત્રીએ કહ્યું;
"આહલાદક દૃશ્ય. જળ સંરક્ષણ અને સામુદાયિક સહભાગિતા ઉપરાંત, અમૃત સરોવરો પણ તેઓ સાથે સુમેળ સુનિશ્ચિત કરે છે જેની સાથે આપણે આપણા ગ્રહને શેર કરીએ છીએ."
YP/GP/JD
(
રાષ્ટ્રપતિ સચિવાલય
રાષ્ટ્રપતિએ બુદ્ધ પૂર્ણિમાની પૂર્વ સંધ્યા પર શુભેચ્છા પાઠવી
નવી દિલ્હી, 09-05-2017
રાષ્ટ્રપતિ શ્રી પ્રણવ મુખર્જીએ બુદ્ધ પૂર્ણિમાની પૂર્વ સંધ્યા પર પોતાના સંદેશમાં કહ્યું કે, બુદ્ધ પૂર્ણિમાના ઉલ્લાસપૂર્ણ અવસર પર દરેક દેશવાસીઓને શુભેચ્છા અને શુભકામનાઓ પાઠવું છું. ભગવાન બુદ્ધ ઉદાર, આદર્શવાદ અને માનવતાની ચિંતા કરનારા દેદીપ્યમાન પ્રતિક છે. તથાગત દ્વારા કરૂણા, અહિંસા અને સમાનતાની બાબતમાં અપાયેલો સંદેશ આધ્યાત્મિક મુક્તિની દિશામાં માનવતાના માર્ગ માટે પ્રકાશ સ્તંભના રૂપમાં કાર્ય કરી રહ્યા છે. ભગવાન બુદ્ધની સમાનતા, પ્રેમ, દયા અને સહિષ્ણુતાની ઊંડી શિક્ષાઓની વર્તમાન સમયમાં પણ પ્રાસંગિકતા વધી રહી છે.
ભગવાન બુદ્ધનો સંદેશ આપણે સચ્ચાઈ અને કરૂણાના માર્ગ પર ચાલવા અને દેશની પ્રગતિ શાંતિ અને સમૃદ્ધિ માટે એકજૂથ થઈને કાર્ય કરવાની પ્રેરણા આપે છે.
AP/J.Khunt/GP
(Visitor Counter : 96
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 199.01 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 6.98 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,99,01,83,135
|
|
બાકી ઉપલબ્ધ
|
|
6,98,57,850
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 199.01 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 6.98 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 124
પ્રધાનમંત્રીનું કાર્યાલય
પ્રધાનમંત્રી પ્રથમ વખત યોજનારી ખેલો ઇન્ડિયા યુનિવર્સિટી ગેમ્સનું ઉદઘાટન કરશે
પ્રધાનમંત્રી શ્રી નરેન્દ્ર મોદી 22 ફેબ્રુઆરી, 2020ના રોજ ભુવનેશ્વર ખાતે યોજાનારી દેશની પ્રથમ ખેલો ઇન્ડિયા ગેમ્સના ઉદઘાટન સમારોહને સંબોધન કરશે.
શ્રી મોદી વીડિયો કોન્ફરન્સિંગ દ્વારા કાર્યક્રમનું ઉદ્ઘાટન કરશે.
ભારત સરકાર દ્વારા ઓડિશા રાજ્ય સરકારના સહયોગથી ખેલો ઇન્ડિયા યુનિવર્સિટી ગેમ્સનો પ્રારંભ કરવામાં આવી રહ્યો છે.
પ્રધાનમંત્રીના વિચારોની પ્રેરણાથી શરૂ થયેલો ખેલો ઇન્ડિયા કાર્યક્રમ દેશમાં રમવામાં આવતી તમામ રમતો માટે પાયાના સ્તરેથી મજબૂત માળખું બનાવીને ભારતને એક મહાન રમત રાષ્ટ્ર તરીકે સ્થાપિત કરવા માટે, ભારતની રમત-ગમતની સંસ્કૃતિને પુનર્જીવિત કરવા માટે યોજવામાં આવી રહ્યો છે.
ખેલો ઇન્ડિયા યુનિવર્સિટી ગેમ્સ 22 ફેબ્રુઆરીથી 1 માર્ચ 2020 સુધી ભુવનેશ્વર ખાતે યોજાશે.
ભારતમાં યુનિવર્સિટી કક્ષાએ યોજાયેલી આ સૌથી મોટી સ્પર્ધા છે અને તેમાં દેશની 150થી વધુ યુનિવર્સિટીઓના લગભગ 3500 રમતવીરો ભાગ લેશે.
આ સ્પર્ધામાં તીરંદાજી, એથ્લેટિક્સ, બોક્સિંગ, ફેન્સિંગ, જુડો, સ્વિમિંગ, વેઇટ લિફ્ટિંગ, રેસલિંગ, બેડમિન્ટન, બાસ્કેટ બોલ, ફૂટબોલ, હોકી, ટેબલ ટેનિસ, ટેનિસ, વોલિ બોલ, રગ્બી અને કબડ્ડી જેવી કુલ 17 રમતો રમાશે.
DK/RP/DS
(Visitor Counter : 120
સ્વાસ્થ્ય અને પરિવાર કલ્યાણ મંત્રાલય
નોવલ કોરોનાવાયરસ અપડેટ: નવી મુસાફરી માર્ગદર્શિકા
અગાઉ જણાવાયુ હતું એમ જ હજી પણ સુધારેલી મુસાફરી માર્ગદર્શિકા મુજબ લોકોને ચીનની મુસાફરીથી દૂર રહેવાની સલાહ છે, અને 15મી જાન્યુઆરી 2020થી ચીનમાં મુસાફરીનો ઇતિહાસ ધરાવનાર કોઈપણને જુદાં જુદાં તારવવાના રહેશે.
- ચાઇનીઝ પાસપોર્ટ ધારકો માટે ઇ-વિઝા સુવિધા અસ્થાયી ધોરણે સ્થગિત કરવામાં આવી છે.
- ચાઇનીઝ નાગરિકોને અગાઉ જારી કરાયેલ ઇ-વિઝા અસ્થાયી રૂપે માન્ય નથી.
- ચાઈનાથી ફિજીકલ વિઝા માટે ઓનલાઇન અરજી સબમિટ કરવાની સુવિધા રદ્દ કરવામાં આવી છે.
- ચીનમાં વસતા જે લોકોનેે ભારતની મુલાકાત લેવી ફરજિયાત છે એમણે બેઇજિંગમાં ભારતીય દૂતાવાસ અથવા શાંઘાઈ અથવા ગુઆંગઝુમાં આવેલા વાણિજ્ય દૂતાવાસનો સંપર્ક કરવો.
SD/GP/DS
(Visitor Counter : 193
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 197.46 કરોડ રસીના ડોઝ આપવામાં આવ્યા
- ભારતમાં સક્રિય કેસનું ભારણ 99,602 થયું
- સક્રિય કેસનું ભારણ હાલમાં 0.23% છે
- સાજા થવાનો દર હાલમાં 98.56% નોંધાયો
- છેલ્લા 24 કલાકમાં 11,574 દર્દીઓ સાજા થયા, કુલ વધીને 4,28,08,666 દર્દીઓ સાજા થયા
- છેલ્લા 24 કલાકમાં ભારતમાં 14,506 નવા કેસ નોંધાયા
- દૈનિક પોઝિટિવીટી દર 3.35% પહોંચ્યો
- સાપ્તાહિક પોઝિટિવીટી દર હાલમાં 3.30% છે
- કુલ 86.19 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,33,659 ટેસ્ટ કરાયા
#Unite2FightCorona
#IndiaFightsCorona
Press Information Bureau
Ministry of Information & Broadcasting
Government of India
પ્રધાનમંત્રીનું કાર્યાલય
ST સંગમમ ગુજરાત અને તમિલનાડુ વચ્ચેના પ્રાચીન બંધનની ઉજવણી કરે છે: PM
પ્રધાનમંત્રી શ્રી નરેન્દ્ર મોદીએ સૌરાષ્ટ્ર તમિલ સંગમમ અંતર્ગત ઉજવાઈ રહેલા ગુજરાત અને તમિલનાડુ વચ્ચેના બંધનને ઉજાગર કર્યું છે. એસટી સંગમમ, પ્રધાનમંત્રીએ કહ્યું કે, 'એક ભારત શ્રેષ્ઠ ભારત' ઉજવે છે.
કેન્દ્રીય મંત્રી ડૉ.મનસુખ માંડવિયાના ટ્વીટના જવાબમાં પ્રધાનમંત્રીએ ટ્વીટ કર્યું:
"#STSangamam ગુજરાત અને તમિલનાડુ વચ્ચેના પ્રાચીન બંધનની ઉજવણી કરે છે. સદીઓ પહેલા ગુજરાતના લોકોએ તમિલનાડુને પોતાનું ઘર બનાવ્યું હતું અને સ્થાનિક સંસ્કૃતિને અપનાવી હતી. તમિલ લોકોએ પણ ખુલ્લા હાથે તેમનું સ્વાગત કર્યું હતું. આ સંગમમ 'એક ભારત શ્રેષ્ઠ ભારત'ની ઉજવણી કરે છે. "
GP/JD
(
ગ્રાહક બાબતો, ખાદ્ય અને જાહેર વિતરણ મંત્રાલય
કોરોનાવાયરસથી મૃત્યુ થવાના કિસ્સામાં ફૂડ કૉર્પોરેશન ઑફ ઇન્ડિયાના એક લાખથી વધુ કર્મચારીઓને રહેમરાહે વળતર માટેની દરખાસ્તને ભારત સરકારે મંજૂરી આપી
કોરોનાવાયરસથી મૃત્યુ થવાના કિસ્સામાં ફૂડ કોર્પોર્શન ઑફ ઇન્ડિયાના 80,000 શ્રમિકો સહિત 1,08,714 અધિકારીઓ અને કર્મચારીઓને રહેમરાહે વળતરથી આવરી લેવાની દરખાસ્તને ભારત સરકારે મંજૂરી આપી છે. આ લોકો કોરોનાવાયરસ પ્રસરી રહ્યો છે તેવા સમયમાં દેશભરમાં અનાજનો પુરવઠો જળવાઈ રહે તે માટે દિવસ રાત કામ કરી રહ્યા છે.
હાલમાં ફૂડ કોર્પોરેશનના કર્મચારીઓના પરિવારો આતંકવાદી હૂમલો, બોમ્બ બ્લાસ્ટ, ટોળાના હૂમલા અથવા તો કુદરતી આફતથી મોતના કિસ્સામાં વળતર મળી રહે તેવી જોગવાઈ છે. આમ છતાં નિયમિત અને કરાર પર કામ કરતા કર્મચારીઓના મોતના કિસ્સામાં આ પ્રકારની જોગવાઈથી આવરી લેવામાં આવ્યા નહોતા. આ બાબતને ધ્યાનમાં લઈને સરકારે દેશમાં પ્રસરતા કોરોનાવાયરસના જોખમ વચ્ચે સતત કામ કરી રહેલા ફૂડ કોર્પોરેશનના શ્રમિકો સહિતના તમામ કર્મચારીઓ રહેમરાહે વળતર આપવાની દરખાસ્ત હેઠળ આવરી લેવાની જોગવાઈ કરી છે.
આ જોગવાઈ હેઠળ તા. 24 માર્ચ, 2020 થી 23 સપ્ટેમ્બર, 2020 સુધી જો કોઈનુ પણ કોરોનાવાયરસમા ચેપને કારણે ફરજ પર હોય ત્યારે અવસાન થાય તો તેને રૂ. 15 લાખ, કરાર પરના કર્મચારીઓને રૂ. 10 લાખ, તથા કેટેગરી-1ના અધિકારીઓને રૂ. 35 લાખ, કેટેગરી-2ના અધિકારીઓને રૂ. 30 લાખ તથા કેટેગરી 3 અને 4 ના કામદારોને રૂ. 25 લાખનું વળતર આપવામાં આવશે.
આ જાહેરાત કરતાં કેન્દ્ર સરકારના ગ્રાહક બાબતો, અનાજ અને જાહેર વિતરણ વિભાગના મંત્રી શ્રી રામ વિલાસ પાસવાને જણાવ્યું હતું કે સરકાર સામાન્ય માણસોને હાલના કપરા સમયમાં આવશ્યક ચીજો અને સેવા પૂરી પાડવાની કામગીરી સાથે જોડાયેલા આપણા કોરોના યોદ્ધાઓને તમામ પ્રકારની સુરક્ષા પૂરી પાડવા માટે સજ્જ છે..
RP(Visitor Counter : 171
ગૃહ મંત્રાલય
કેન્દ્રીય ગૃહ મંત્રી અને સહકારિતા મંત્રી શ્રી અમિત શાહે આજે નવી દિલ્હીમાં પ્રધાનમંત્રી સંગ્રહાલયની મુલાકાત લીધી
"પ્રધાનમંત્રી શ્રી નરેન્દ્ર મોદીજીએ તમામ પ્રધાનમંત્રીઓનાં યોગદાનને માન આપીને 'પ્રધાનમંત્રી સંગ્રહાલય'ની સ્થાપના કરી, આ મ્યુઝિયમ દ્વારા દેશની સુરક્ષા, એકતા અને વિકાસમાં આપણા તમામ પ્રધાનમંત્રીઓએ આપેલાં યોગદાનને નાગરિકો જાણી શકશે"
"રાજકીય વિચારધારાને ધ્યાનમાં લીધા વિના તમામ પ્રધાનમંત્રીઓની સિદ્ધિઓ અને યોગદાનને દસ્તાવેજીકૃત કરવાનો પ્રશંસનીય પ્રયાસ આ મ્યુઝિયમ છે"
"આના દ્વારા મોદીજીએ 'પ્રધાનમંત્રી પદ'નું ગૌરવ વધાર્યું છે, જે એક સંસ્થા છે, હું આ માટે પ્રધાનમંત્રી શ્રી નરેન્દ્ર મોદીજીનો આભાર માનું છું"
"પ્રધાનમંત્રી મ્યુઝિયમ એ સ્વતંત્ર ભારતના ઈતિહાસને યાદગાર રીતે દસ્તાવેજીકૃત કરવાનો અદ્ભુત પ્રયાસ છે. આ સ્થાનની મુલાકાત લઈને, વ્યક્તિ ઈતિહાસની ઘણી ગૌરવશાળી ક્ષણોને અનુભવી શકે છે અને તેને વધુ નજીકથી જાણી શકે છે"
"હું તમામ નાગરિકોને, ખાસ કરીને યુવાનોને આ મ્યુઝિયમની એકવાર મુલાકાત લેવા અનુરોધ કરું છું"
કેન્દ્રીય ગૃહ મંત્રી અને સહકારિતા મંત્રી શ્રી અમિત શાહે આજે નવી દિલ્હીમાં પ્રધાનમંત્રી સંગ્રહાલયની મુલાકાત લીધી હતી. મ્યુઝિયમની મુલાકાત લીધા પછી, શ્રી અમિત શાહે શ્રેણીબદ્ધ ટ્વીટમાં કહ્યું કે "પ્રધાનમંત્રી શ્રી નરેન્દ્ર મોદીજીએ તમામ પ્રધાનમંત્રીઓનાં યોગદાનને માન આપીને 'પ્રધાનમંત્રી સંગ્રહાલય'ની સ્થાપના કરી છે. આ મ્યુઝિયમ દ્વારા નાગરિકો આપણા તમામ પ્રધાનમંત્રીઓ દ્વારા દેશની સુરક્ષા, એકતા અને વિકાસ માટે તેમણે આપેલાં યોગદાનને જાણી શકશે. આજે મને આ અદ્ભુત મ્યુઝિયમની મુલાકાત લેવાની તક સાંપડી."
કેન્દ્રીય ગૃહ મંત્રી અને સહકારિતા મંત્રીએ જણાવ્યું હતું કે "પ્રધાનમંત્રી મ્યુઝિયમ એ સ્વતંત્ર ભારતના ઈતિહાસને યાદગાર રીતે દસ્તાવેજીકૃત કરવાનો એક અદ્ભુત પ્રયાસ છે. અહીં આવીને તમે ઈતિહાસની ઘણી ગૌરવશાળી ક્ષણોને અનુભવી શકશો અને તેમને વધુ નજીકથી જાણવા મળશે. હું તમામ નાગરિકોને, ખાસ કરીને યુવાનોને આ મ્યુઝિયમની એકવાર મુલાકાત લેવા વિનંતી કરું છું.
શ્રી અમિત શાહે કહ્યું કે “રાજકીય વિચારધારાને ધ્યાનમાં લીધા વિના તમામ પ્રધાનમંત્રીઓની સિદ્ધિઓ અને યોગદાનને દસ્તાવેજીકૃત કરવાનો પ્રશંસનીય પ્રયાસ આ સંગ્રહાલય છે. આ દ્વારા મોદીજીએ 'પ્રધાનમંત્રી પદ'નું ગૌરવ વધાર્યું છે, જે એક સંસ્થા છે. હું આ માટે પ્રધાનમંત્રી શ્રી નરેન્દ્ર મોદીજીનો આભાર માનું છું.”
SD/GP/JD
(Visitor Counter : 166
સંસ્કૃતિ મંત્રાલય
આઝાદી કા અમૃત મહોત્સવના એક વર્ષની ઉજવણી માટે સંસ્કૃતિ મંત્રાલય ‘અમૃત કાલ કા પહલા સાલ’નું આયોજન કરશે
સંસ્કૃતિ, પર્યટન અને DoNER મંત્રી શ્રી જી. કિશન રેડ્ડી ઉજવણીનું નેતૃત્વ કરશે
વિમેન ઇન પાવરને સમર્પિત અમર ચિત્ર કથાની વિશેષ આવૃત્તિ બહાર પાડવામાં આવશે
ભારત સરકારની પહેલ, આઝાદી કા અમૃત મહોત્સવના એક વર્ષ પૂર્ણ થયાની ઉજવણી કરવા માટે સંસ્કૃતિ મંત્રાલય 12મી માર્ચ 2022ના રોજ એક સાંસ્કૃતિક કાર્યક્રમ “અમૃત કાલ કા પહેલા સાલ”નું આયોજન કરી રહ્યું છે. પ્રગતિશીલ સ્વતંત્ર ભારત, સાંસ્કૃતિક રીતે સમૃદ્ધ વારસો અને ભારતની સિદ્ધિઓની ઉજવણી કરવા માટે 12મી માર્ચ 2021ના રોજ પ્રધાનમંત્રી શ્રી નરેન્દ્ર મોદી દ્વારા આઝાદી કા અમૃત મહોત્સવની શરૂઆત કરવામાં આવી હતી. આ પહેલ સ્વતંત્રતા સંગ્રામમાં યોગદાન આપનાર સ્વાતંત્ર્ય સેનાનીઓ માટે પણ એક સન્માન છે. આઝાદી કા અમૃત મહોત્સવ દેશના ખૂણે-ખૂણેથી લોકોને એકસાથે લાવવા અને આત્મનિર્ભર ભારતની ભાવના દ્વારા સંચાલિત ભારત 2.0 ની ઉજવણીના વિઝન સાથે ઉજવવામાં આવી રહ્યો છે.
AKAMના એક વર્ષ પૂર્ણ થવા પર સાંસ્કૃતિક ઉજવણી સેન્ટ્રલ પાર્ક, કનોટ પ્લેસ, નવી દિલ્હી ખાતે યોજવામાં આવશે અને પ્રવાસન, સંસ્કૃતિ અને DoNER મંત્રી શ્રી જી. કિશન રેડ્ડી અને વિદેશ અને સંસ્કૃતિ રાજ્ય મંત્રી શ્રીમતી મીનાક્ષી લેખી દ્વારા આયોજિત કરવામાં આવશે. આ કાર્યક્રમમાં સત્તામાં મહિલાઓ ને સમર્પિત ‘અમર ચિત્ર કથા’ની વિશેષ આવૃત્તિનું લોકાર્પણ જોવા મળશે. આ પછી, આઝાદી કા અમૃત મહોત્સવની એક વર્ષની સફર મલ્ટિ-મીડિયા પ્રેઝન્ટેશન દ્વારા વર્ણવવામાં આવશે. શહીદોને ડિજિટલ શ્રદ્ધાંજલિ- "ડિજિટલ જ્યોત" પણ ઉજવણીના ભાગરૂપે શરૂ કરવામાં આવશે. સાંજે પ્રખ્યાત કવિ અને કલાકાર કુમાર વિશ્વાસ દ્વારા સુનીલ ગ્રોવર, ધ્વની ભાનુશાલી, અરમાન મલિક અને આરજે મલિષ્કા જેવા કલાકારો સાથે લાઇવ પરફોર્મન્સ હશે.
ભૌતિક અને વર્ચ્યુઅલ એમ વિવિધ સ્થળોએ આયોજિત કાર્યક્રમો અને પહેલોને સમગ્ર દેશમાં લોકો તરફથી અભૂતપૂર્વ પ્રતિસાદ અને સહભાગિતા પ્રાપ્ત થઈ છે. 12મી માર્ચ 2021ના રોજ શરૂ થયેલી ભારતની આઝાદીના 75 વર્ષ માટે 75-સપ્તાહનું કાઉન્ટડાઉન 15મી ઓગસ્ટ 2023ના રોજ સમાપ્ત થશે.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 198
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 204.84 કરોડ રસીના ડોઝ  આપવામાં આવ્યા
- છેલ્લા ચોવિસ કલાકમાં 23,49,651 ડોઝ આપવામાં આવ્યા
- ભારતમાં સક્રિય કેસનું ભારણ 1,37,057 થયું
- સક્રિય કેસનું ભારણ હાલમાં 0.31% છે
- સાજા થવાનો દર હાલમાં 98.49% નોંધાયો
- છેલ્લા 24 કલાકમાં 19,823 દર્દીઓ સાજા થયા, કુલ વધીને 4,34,03,610 દર્દીઓ સાજા થયા
- છેલ્લા 24 કલાકમાં ભારતમાં 17,135 નવા કેસ નોંધાયા
- દૈનિક પોઝિટિવીટી દર 3.69% પહોંચ્યો
- સાપ્તાહિક પોઝિટિવીટી દર હાલમાં 4.67% છે
- કુલ 87.63 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,64,919 ટેસ્ટ કરાયા
#Unite2FightCorona
#IndiaFightsCorona
Press Information Bureau
Ministry of Information & Broadcasting
Government of India
પશુ સંવર્ધન, ડેરી અને મત્સ્ય ઉછેર મંત્રાલય
ભારત સરકાર દ્વારા હર ઘર તિરંગા કાર્યક્રમની ઉજવણી
શ્રી પરશોત્તમ રૂપાલાએ ગુજરાતમાં રાષ્ટ્રીય નીમક સત્યાગ્રહ સ્મારક ખાતે રાષ્ટ્ર ધ્વજ ફરકાવ્યો
આઝાદી કા અમૃત મહોત્સવના ભાગરૂપે દેશભરના 400 પ્રતિષ્ઠિત સ્થળોએ કાર્યક્રમોનું આયોજન
ભારત સરકાર 11મી ઓગસ્ટ - 15મી ઓગસ્ટ, 2022 દરમિયાન હરઘર તિરંગા કાર્યક્રમની ઉજવણી કરી રહી છે. આઝાદી કા અમૃત મહોત્સવ વર્ષ હેઠળ, માનનીય પ્રધાનમંત્રી શ્રી નરેન્દ્ર મોદીના નેતૃત્વ હેઠળ ભારત સરકાર દેશભરમાં 400 પ્રતિષ્ઠિત સ્થળો પર આ કાર્યક્રમની ઉજવણી કરી રહી છે.
નેશનલ ડેરી ડેવલપમેન્ટ બોર્ડ , ગુજરાત કોઓપરેટિવ મિલ્ક માર્કેટિંગ ફેડરેશન  અને વલસાડ ડિસ્ટ્રિક્ટ કો-ઓપરેટિવ મિલ્ક પ્રોડ્યુસર્સ યુનિયન લિમિટેડ ના સહયોગથી ભારત સરકારના પશુપાલન અને ડેરી વિભાગ, ફિશરીઝ, પશુપાલન અને ડેરી મંત્રાલય દ્વારા 12મી ઓગસ્ટ, 2022ના રોજ હર ઘર તિરંગા કાર્યક્રમની રાષ્ટ્રીય નીમક સત્યાગ્રહ મેમોરિયલ, દાંડી, નવસારી, ગુજરાત ખાતે ઉજવણી કરવામાં આવી હતી.
ભારત સરકારના કેન્દ્રીય મત્સ્યોદ્યોગ, પશુપાલન અને ડેરી મંત્રી, શ્રી પરશોત્તમ રૂપાલાએ વિવિધ મહાનુભાવોની હાજરીમાં મુખ્ય અતિથિ તરીકે આ કાર્યક્રમમાં હાજરી આપી હતી. કેન્દ્રીય મંત્રીએ રાષ્ટ્રીય નીમક સત્યાગ્રહ સ્મારક, દાંડી, ગુજરાત ખાતે રાષ્ટ્રધ્વજ ફરકાવ્યો અને શહીદો/સ્વાતંત્ર્ય સેનાનીઓના પરિવારના સભ્યોનું સન્માન કર્યું. કેન્દ્રીય મંત્રીએ લોકોને હર ઘર તિરંગા અભિયાનમાં સક્રિયપણે ભાગ લેવા માટે પણ પ્રેરિત કર્યા.
આ કાર્યક્રમને ભવ્ય રીતે સફળ બનાવવા માટે ગુજરાત સરકારે ઉત્સાહપૂર્વક તમામ વહીવટી અને લોજિસ્ટિક સહાય પૂરી પાડી હતી.
SD/GP/JD
(Visitor Counter : 256
પ્રધાનમંત્રીનું કાર્યાલય
પ્રધાનમંત્રી કેનેડામાં ઈન્વેસ્ટ ઇન્ડિયા પરિષદમાં મુખ્ય સંબોધન કરશે
પ્રધાનમંત્રી શ્રી નરેન્દ્ર મોદી આજે સાંજે 6:30 વાગ્યે કેનેડામાં ઇન્વેસ્ટ ઇન્ડિયા પરિષદમાં મુખ્ય સંબોધન કરશે.
ફોરમનો હેતુ કેનેડિયન બિઝનેસ સમુદાયને ભારતમાં રોકાણ કરવાની તકને પ્રત્યક્ષ સ્વરૂપનો પરિપ્રેક્ષ્ય આપવાનો છે જે ભારતને રોકાણના ગંતવ્યસ્થાન તરીકે દર્શાવશે.
પરિષદમાં બેંકો અને વીમા કંપનીઓ, રોકાણ ભંડોળ, ઉડ્ડયન, ઇલેક્ટ્રોનિક્સ અને મેન્યુફેક્ચરીંગ જેવા ક્ષેત્રોની કંપનીઓ, સલાહકાર કંપનીઓ, યુનિવર્સિટીઓના પ્રતિનિધિઓ સહભાગી થશે એવી અપેક્ષા છે.
SD/GP/BT
સોશિયલ મીડિયા પર અમને ફોલો કરો:
(
કોર્પોરેટ બાબતોનું મંત્રાલય
કોર્પોરેટ બાબતોના મંત્રાલયે "નાની કંપનીઓ" માટે ચૂકવેલ મૂડી મર્યાદામાં સુધારો કર્યો
નવીનતમ સુધારાનો ઉદ્દેશ્ય વ્યવસાય કરવાની સરળતાને વધારવા અને "નાની કંપનીઓ" માટે અનુપાલન બોજ ઘટાડવાનો છે
કોર્પોરેટ અફેર્સ મંત્રાલય એ નજીકના ભૂતકાળમાં કોર્પોરેટ જગત માટે વ્યવસાય કરવાની સરળતા અને જીવનની સરળતા માટે ઘણા પગલાં લીધાં છે. આમાં કંપની એક્ટ, 2013 અને લિમિટેડ લાયેબિલિટી પાર્ટનરશિપ એક્ટ, 2008ની વિવિધ જોગવાઈઓને અપરાધિક બનાવવી, સ્ટાર્ટ-અપ્સમાં ફાસ્ટ-ટ્રેક મર્જરને પ્રોત્સાહન આપવું, સિંગલ પર્સન કંપનીઝ ના નિવેશને પ્રોત્સાહિત કરવું વગેરેનો સમાવેશ થાય છે. ભૂતકાળમાં, કંપની અધિનિયમ, 2013 હેઠળ "નાની કંપનીઓ"ની વ્યાખ્યામાં તેમની પેઇડ-અપ મૂડીની મર્યાદામાં વધારો કરીને સુધારો કરવામાં આવ્યો હતો. આ સંદર્ભમાં, ચૂકવેલ મૂડીની મર્યાદા "રૂ. 50 લાખથી વધુ નહી"થી વધારીને "રૂ. બે કરોડથી વધુ નહી" કરવામાં આવી છે. તેવી જ રીતે ટર્નઓવર "રૂ. બે કરોડથી વધુ નહી"થી બદલીને "રૂ. 20 કરોડથી વધુ નહી" કરવામાં આવ્યું હતું. આ વ્યાખ્યામાં હવે વધુ ફેરફાર કરવામાં આવ્યો છે, જે મુજબ ચૂકવેલ મૂડીની મર્યાદા "રૂ. બે કરોડથી વધુ નહી"થી વધારીને "રૂ. ચાર કરોડથી વધુ નહી" કરવામાં આવી છે; અને ટર્નઓવર "રૂ. 20 કરોડથી વધુ નહી"માંથી "રૂ. 40 કરોડથી વધુ નહી" કરવામાં આવ્યું છે.
નાની કંપનીઓ લાખો નાગરિકોની ઉદ્યોગસાહસિક આકાંક્ષાઓ અને નવીન ક્ષમતાઓનું પ્રતિનિધિત્વ કરે છે અને વૃદ્ધિ અને રોજગારમાં સર્જનાત્મક યોગદાન આપે છે. સરકાર હંમેશા કાયદાનું પાલન કરતી કંપનીઓ માટે વધુને વધુ બિઝનેસ ફ્રેન્ડલી વાતાવરણ ઊભું કરવા માટે કટિબદ્ધ રહી છે, જેમાં આ કંપનીઓ પર કાયદાના પાલનનો બોજ ઘટાડી શકાય.
નાની કંપનીઓની સુધારેલી વ્યાખ્યાના પરિણામે અનુપાલન બોજ ઘટાડવાના કેટલાક ફાયદા નીચે મુજબ છે:
- નાણાકીય એકાઉન્ટિંગના ભાગ રૂપે રોકડ પ્રવાહ એકાઉન્ટિંગ તૈયાર કરવાની જરૂર નથી.
- સંક્ષિપ્ત વાર્ષિક રિટર્ન તૈયાર કરવા અને ફાઇલ કરવાના ફાયદા.
- ઓડિટરોના ફરજિયાત રોટેશનની જરૂર નથી.
- નાની કંપનીના ઓડિટરને તેના અહેવાલમાં આંતરિક નાણાકીય નિયંત્રણોની યોગ્યતા અને નાણાકીય નિયંત્રણોની કાર્યક્ષમતા અંગે રિપોર્ટ કરવાની જરૂર નહીં રહે.
- બોર્ડ વર્ષમાં માત્ર બે વાર જ બેઠક કરી શકે છે.
- કંપનીના વાર્ષિક રિટર્ન પર કંપની સેક્રેટરી દ્વારા સહી કરી શકાય છે અથવા કંપની સેક્રેટરીની ગેરહાજરીમાં કંપનીના ડિરેક્ટર સહી કરી શકે છે.
- નાની કંપનીઓ માટે ઓછો દંડ.
કોર્પોરેટ બાબતોના મંત્રાલય દ્વારા સંબંધિત નોટિફિકેશન મંત્રાલયની વેબસાઇટની લિંક પર ઉપલબ્ધ છે:
https://www.mca.gov.in/bin/dms/getdocument?mds=tiMs9IFJ8xuPm%252B%252Foxc6fUw%253D%253D&type=open
નોટિફિકેશન જોવા માટે ક્લિક કરો: નાની કંપનીઓ અંગે નોટિફિકેશન
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 191
ગ્રામીણ વિકાસ મંત્રાલય
'રાષ્ટ્રીય ગ્રામીણ વિકાસ મિશન'ના નામે છેતરપિંડી, ગ્રામીણ વિકાસ મંત્રાલયે કથિત રીતે મંત્રાલયના નામે ભરતી સામે લોકોને ચેતવણી આપી
ગ્રામીણ વિકાસ મંત્રાલય સામાન્ય લોકોનું ધ્યાન મંત્રાલયના નામે કથિત રીતે ભરતી કરતી સંસ્થા દ્વારા કપટપૂર્ણ દાવાઓ તરફ દોરવા માંગે છે.
રાષ્ટ્રીય ગ્રામીણ વિકાસ મિશન-NRDM , નેશનલ રૂરલ લાઈવલીહૂડ મિશન , NDCC-II, 7મો માળ, જય સિંહ રોડ નવી દિલ્હી - 110001, અને 12, લોધી રોડ, 110003 અને સંપર્ક નંબર 8375999665 તરીકે વૈકલ્પિક ઓપરેશનલ સરનામું હોવાનો દાવો કરે છે, તે ભારત સરકારના ગ્રામીણ વિકાસ મંત્રાલય ના કાર્યક્ષેત્ર હેઠળ કામ કરતું નથી કે જેનો તેના દ્વારા દાવો કરવામાં આવી રહ્યો છે.
સામાન્ય જનતાને આથી ચેતવણી આપવામાં આવે છે કે રાષ્ટ્રીય ગ્રામીણ વિકાસ મિશન-NRDM  દ્વારા આ મંત્રાલયના નામે અને/અથવા તેના અધિકારીઓ દ્વારા કથિત રીતે આચરવામાં આવતી કોઈપણ ભરતી પ્રવૃત્તિઓને છેતરપિંડી ગણવામાં આવશે અને તેની પાસે કોઈ સમર્થન નથી.
MoRD તેની ભરતી પ્રક્રિયાના કોઈપણ તબક્કે કોઈ ફી અથવા અન્ય ફી વસૂલ કરતું નથી કે અરજદારોના બેંક ખાતાઓની માહિતી માગવામાં આવતી નથી.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 176
પ્રધાનમંત્રીનું કાર્યાલય
પ્રધાનમંત્રીએ સંસદમાં કૃષિ વિધેયક પસાર થવા બદલ શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ સંસદમાં કૃષિ વિધેયક પસાર થવા બદલ ખેડૂતોને શુભેચ્છા પાઠવી છે અને તેને ભારતીય કૃષિના ઇતિહાસમાં એક ઐતિહાસિક ક્ષણ ગણાવી છે.
શ્રેણીબદ્ધ ટ્વિટમાં પ્રધાનમંત્રીએ કહ્યું કે, "ભારતીય કૃષિના ઇતિહાસમાં એક ઐતિહાસિક ક્ષણ! સંસદમાં મહત્વના વિધેયક પસાર થવા બદલ અમારા મહેનતુ ખેડૂતોને અભિનંદન, જે કૃષિ ક્ષેત્રનું સંપૂર્ણ રૂપાંતરણ સુનિશ્ચિત કરશે તેમજ કરોડો ખેડુતોને સશક્ત કરશે.
દાયકાઓ સુધી ભારતીય ખેડૂત વિવિધ અવરોધ દ્વારા બંધાયેલો હતો અને વચેટિયાઓ દ્વારા હેરાન કરવામાં આવતો હતો. સંસદ દ્વારા પસાર કરાયેલા બિલ ખેડૂતોને આવી મુશ્કેલીઓથી મુક્ત કરશે. આ બિલ ખેડૂતોની આવક બમણી કરવા અને તેમના માટે મોટી સમૃદ્ધિ સુનિશ્ચિત કરવાના પ્રયત્નોમાં ગતિ આપશે.
આપણા કૃષિ ક્ષેત્રને અવનવી તકનીકની ખૂબ જરૂર છે જે મહેનતુ ખેડૂતોને સહાય કરે. હવે બિલ પસાર થતાં અમારા ખેડૂતોને ભાવિ તકનીક સરળતાથી મળશે જે ઉત્પાદનને વેગ આપશે અને સારા પરિણામો આપશે. આ એક આવકારદાયક પગલું છે.
મેં એ પહેલાં કહ્યું હતું અને ફરી એક વાર કહું છું:
“એમએસપીની સિસ્ટમ રહેશે. સરકારી ખરીદી ચાલુ રહેશે. અમે અહીં અમારા ખેડૂતોની સેવા કરવા આવ્યા છીએ. અમે તેમને સમર્થન આપવા અને તેમની આવનારી પેઢીનું સારું જીવન સુનિશ્ચિત કરવા માટે શક્ય તેટલું કરીશું."
SD/GP/BT
(
પ્રધાનમંત્રીનું કાર્યાલય
પ્રધાનમંત્રીએ ઉસ્તાદ બિસ્મિલ્લાહ ખાન યુવા પુરસ્કાર વિજેતાઓને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ઉસ્તાદ બિસ્મિલ્લા ખાન યુવા પુરસ્કારથી સન્માનિત પ્રતિભાશાળી યુવાનોને અભિનંદન પાઠવ્યા છે.
સંગીત નાટક અકાદમીના ટ્વીટના જવાબમાં પ્રધાનમંત્રીએ કહ્યું;
"ઉસ્તાદ બિસ્મિલ્લાહ ખાન યુવા પુરસ્કારથી નવાજવામાં આવેલ પ્રતિભાશાળી યુવાનોને અભિનંદન. તેમના ભાવિ પ્રયાસો માટે શુભેચ્છાઓ. તેઓ આવનારા સમયમાં ભારતીય સંસ્કૃતિ અને સંગીતને લોકપ્રિયતા આપતા રહે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી અને જાપાનના પ્રધાનમંત્રી વચ્ચે ટેલીફોન પર ચર્ચા થઇ
પ્રધાનમંત્રી શ્રી નરેન્દ્ર મોદીએ આજે જાપાનના પ્રધાનમંત્રી મહામહિમ શિન્ઝો આબે સાથે ટેલીફોન પર ચર્ચા કરી હતી.
બંને મહાનુભવો વચ્ચે વર્તમાન સમયમાં સમગ્ર વિશ્વમાં ફેલાયેલી કોવિડ-19 મહામારીના કારણે ઉભા થઇ રહેલા વૈશ્વિક આરોગ્ય અને આર્થિક પડકારો અંગે ચર્ચા થઇ હતી. તેમણે સંકટના આ સમયમાં પોત-પોતાના દેશોમાં લેવાયેલા પગલાં અંગે પણ ચર્ચા કરી હતી.
વર્તમાન કટોકટીના સમયમાં એકબીજાના રાષ્ટ્રમાં રહેલા પોતાના નાગરિકોને પૂરતો સહકાર આપવા અને સુવિધાઓ પૂરી પાડવા અંગે બંનેએ પ્રશંસાની લાગણી વ્યક્ત કરી હતી અને સતત સંકલનમાં રહેવા માટે પણ સંમત થયા હતા.
(ભારત અને જાપાનની ભાગીદારી આ મહામારીના કારણે ઉભા થયેલા પડકારોનો ઉકેલ શોધીને સમગ્ર દુનિયાને મદદરૂપ થવામાં ખૂબ મહત્વની ભૂમિકા ભજવી શકે છે તે બાબતે બંને નેતાઓએ સંમતિ વ્યક્ત કરી હતી.
પ્રધાનમંત્રીનું કાર્યાલય
પ્રધાનમંત્રીએ અમેરિકાના રાષ્ટ્રપતિની ભારત યાત્રા પર ખુશી વ્યક્ત કરી
પ્રધાનમંત્રી શ્રી નરેન્દ્ર મોદીએ આગામી 24 મી અને 25 ફેબ્રુઆરી 2020 ના રોજ અમેરિકાના રાષ્ટ્રપતિની ભારત મુલાકાત અંગે ખુશી વ્યક્ત કરી હતી. તેમણે જણાવ્યુ હતું કે “આ મુલાકાત ખૂબ જ ખાસ રહેશે અને બંને દેશોના મૈત્રીપૂર્ણ સંબંધોને વધુ મજબૂત બનાવવાની દિશામાં આગળ વધશે.”
આ અંગે ટ્વીટ્ કરી પ્રધાનમંત્રીએ કહ્યું:
Narendra Modi
✔@narendramodi
Extremely delighted that @POTUS @realDonaldTrump and @FLOTUS will visit India on 24th and 25th February. India will accord a memorable welcome to our esteemed guests.
This visit is a very special one and it will go a long way in further cementing India-USA friendship.
10.2K
11:57 AM - Feb 12, 2020
Twitter Ads info and privacy
2,533 people are talking about this
Narendra Modi
✔@narendramodi
India and USA share a common commitment to democracy and pluralism. Our nations are cooperating extensively on a wide range of issues. Robust friendship between our nations augurs well not only for our citizens but also for the entire world.
7,278
11:58 AM - Feb 12, 2020
Twitter Ads info and privacy
1,668 people are talking about this
(Visitor Counter : 91